
R E F E R A T  D E  A P R O B A R E 
pentru modificarea Hotărârii Consiliului Local al Municipiului Brad nr. 39/2024 privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, prin adresa nr. 3095/29.03.2024, înregistrată la Primăria Municipiului Brad sub nr. 26264/01.04.2024, Spitalul Municipal Brad a solicitat Consiliului Local al Municipiului Brad modificarea Hotărârii Consiliului Local nr. 39/2024 privind aprobarea Organigramei şi a Statului de funcţii ale Spitalului Municipal Brad, astfel:
· transformarea postului vacant de asistent medical generalist din cadrul Laboratorului de Analize Medicale, de la poziția 218 a Statului de funcții, într-un post de Asistent medical de laborator, la aceeași poziție a noului Stat de funcții;
· transformarea postului vacant de Economist II din cadrul Compartimentului de Evaluare și Statistică Medicală, de la poziția 241 a Statului de funcții, într-un post de Referent de specialitate, gradul III, la aceeași poziție a noului Stat de funcții;
· transformarea postului vacant de Referent de specialitate debutant din cadrul Compartimentului Aprovizionare și Transport, Administrativ, de la poziţia 258 a Statului de funcţii, într-un post de Inginer debutant, la aceeași poziție a noului Stat de funcții;
· transformarea postului vacant de Inginer II din cadrul Compartimentului Securitatea Muncii, P.S.I, Protecție Civilă și Situații de Urgență, de la poziţia 267 a Statului de funcţii, într-un post de Inginer I, la aceeași poziție a noului Stat de funcții;
· transformarea postului vacant de Muncitor I Instalator, normă întreagă din cadrul Atelierului de reparații și întreținere, de la poziția 278 a Statului de funcții într-un post de Muncitor IV – instalator, normă întreagă, la aceeași poziție a noului Stat de funcții; 
· permutarea postului de la poziția 193 cu postul de la poziția 195;
· permutarea postului de la poziția 179 cu postul de la poziția 181;
· permutarea postului de la poziția 149 cu postul de la poziția 154;
· permutarea postului de la poziția 227 cu postul de la poziția 228.
În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus modificarea Hotărârii Consiliului Local nr. 39/2024 privind aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

